​ຜູ້​ສະໝັກ ​​ອາ​ເມຣິກັນ ເຊື້ອສາຍເອເຊຍ ​​​ ກ່າວວ່າ ພື້ນຖານຫຼັກ ແມ່ນການເຂົ້າຮອດ ເຂົ້າເຖິງໄດ້
ທ່ານ​ນາງ Niou ກ່າວ​ວ່າ ​ມັນຍັ​ງມີບາງ​ພວກພໍ່​​ແມ່ພີ່ນ້ອງ ຜູ້​ຊຶ່ງ​ໄດ້​ເຂົ້າ​ເຖິງ ​ແລະ​​ກໍ​ມີ​ບາງ​ພວກ​ທີ່​ຍັງບໍ່​ໄດ້​ເຂົ້າ​ເຖິງ​ ​ແລະ​ວ່າ ມັນ​ມີ​ຄວາມ​ຈຳ​ເປັນ​​ ແລະ​​ເປັນ​ສິ່ງສຳຄັນ​ ທີ່​ຈະ​ໃຫ້​ພວກ​ພໍ່​ແມ່​ພີ່ນ້ອງ​ ເຂົ້າ​ເຖິງ​ລັດຖະບານ​ໄດ້.
ທ່ານນາງ Yoo-Leen Nyoo ແມ່ນເປັນຜູ້ທີ່ຄາດວ່າຈະເປັນຄົນອາເມຣິກັນ ເຊື້ອສາຍເອເຊຍ ຜູ້ທຳອິດ ທີ່ຈະໄດ້ເປັນຕົວແທນ ຂອງເຂດເກາະ Manhattan ຢູ່ໃນສະພານິຕິບັດຍັດຂອງລັດ ການມີຊື່ສຽງຂຶ້ນມາຂອງທ່ານນາງແມ່ນພື້ນຖານຫຼັກທີ່ສຳຄັນໃນຖານະຜູ້ສະໝັກ ທ້ອງຖິ່ນນັ້ນກໍຄືຄວາມໂປ່ງໃສແລະການເປັນຕົວແທນເພີ້ມຂຶ້ນຂອງທ່ານນາງໃນເຂດຂອງທ່ານນາງ ຊຶ່ງ Ramon Taylor ນັກຂ່າວ VOA ມີລາຍງານກ່ຽວກັບເລື່ອງນີ້ ແລະວັນສະ ສອນ ຈະນຳມາສະເໜີທ່ານ ໃນອັນດັບຕໍ່ໄປ ທ່ານນາງ Yuh-Line Niou ຜູ້ຊຶ່ງເກີດທີ່ໄຕ້ຫວັນ ແມ່ນກຳລັງລໍຄອຍຖ້າດ້ວຍໃຈຈົດຈໍ່ ເຖິງມື້ລົງຄະແນນສຽງເລືອກຕັ້ງໃນວັນທີ 8 ພະຈິກ ຄືກັນ ກັບຊາວອາເມຣິກັນ ໃນທົ່ວປະເທດ ທ່ານນາງຈະໄປປ່ອນບັດເອົາປະທານາທິບໍດີ ແຕ່ວ່າພ້ອມດຽວກັນກັບເພື່ອນບ້ານຂອງທ່ານນາງໃນເຂດເລືອກຕັ້ງ 65 ຊຶ່ງຢູ່ໃຈກາງນະຄອນ New York ທ່ານນາງ ຍັງຈະ ລົງປ່ອນບັດເລືອກເອົາສະມາຊິກສະພາຂອງລັດຄົນໃໝ່ ດ້ວຍຕົວທ່ານເອງ ທ່ານນາງ Niou ຜູ້ສະໝັກເປັນຕົວແທນຂອງພັກເດໂມແຄຣັດ ໃນເຂດທີ່ມີສະມາຊິກພັກ ພັກເດໂມແຄຣັດ ອາໄສຢູ່ຢ່າງໜາແໜ້ນ ທີ່ຮວມທັງຄຸ້ມຄົນຈີນ ຫລື Chinatown ແລະເຂດຕະຫລາດຮຸ້ນ Wall Street ຊຶ່ງຈະມີໂອກາດດີທີ່ຈະໄດ້ຊະນະ ຖ້າມັນຫາກເກີດຂຶ້ນແທ້ ຄຸ້ມທີ່ເຄີຍມີຊື່ສຽງບໍ່ດີ ຍ້ອນພົວພັນກັບອະ ດີດສະມາຊິກສະພາຂອງລັດຄົນກ່ອນທ່ານ Sheldon Silver ທີ່ໄດ້ຖືກຕິດຄຸກ 12 ປີ ໃນຖານສໍ້ລາດບັງຫຼວງ ຊຶ່ງນີ້ຈະສົ່ງຜົນສະທ້ອນ ທີ່ສຳຄັນໃຫ້ເຫັນເຖິງ ຄວາມໂປ່ງໃສ ແລະການເຂົ້າເຖິງ ໄດ້ຢ່າງສະດວກສະບາຍນັ້ນ ແມ່ນວີທີທີ່ຈະດຳເນີນການໄປໜ້າ ທ່ານນາງ Niou ກ່າວວ່າ ມັນຍັງຈະເປັນສັນຍານຂອງການປ່ຽນແປງ ໃນການເປັນຕົວແທນຂອງເຂດສັງ ຄົມເສດຖະ ກິດທີ່ມີຄວາມຫລາກຫລາຍ ທີ່ມີຊາວເອເຊຍ 42 ເປີເຊັນ ແຕ່ວ່າຍັງບໍ່ເຄີຍຮູ້ຈັກວ່າ ໄດ້ມີຊາວອາເມຣິກັນເຊື້ອສາຍເອເຊຍ ເປັນຜູ້ນຳພາພວກເຂົາເຈົ້າມາກ່ອນ ທ່ານນາງ Niou ກ່າວວ່າ ໃນຖານະທີ່ຊາວອົບພະຍົບທີ່ພາກັນເຕີບໃຫຍ່ໃນສະຫະລັດ ທ່ານນາງ Niou ຍັງຈຳໄດ້ວ່າ ທ່ານນາງ ໄດ້ເອົາອາຫານກາງວັນທີ່ເປັນອາຫານຈີນຂອງທ່ານນາງຖິ້ມ ຍ້ອນຄວາມຢ້ານກົວວ່າ ຈະມີຄົນຫົວຂວັນເຍາະເຍີ້ຍທ່ານນາງ ມື້ນີ້ ພື້ນຖານຫຼັກຂອງທ່ານນາງນັ້ນ ແມ່ນເພັ່ງເລັງໃສ່ ບັນຫາທີ່ປະເຊີນໜ້າພວກທີ່ທຸກຍາກທີ່ສຸດແລະສິດຂອງພວກຄົນເຂົ້າເມືອງ ທ່ານນາງ Niou ກ່າວວ່າ ທ່ານນາງ Niou ກ່າວວ່າ ທ່ານນາງຮູ້ສຶກວ່າ ຂະນະທີ່ເຕີບໃຫຍ່ຂຶ້ນມາ ລັດຖະບານແມ່ນຈະເປັນບ່ອນທີ່ສາມາດເຂົ້າຮອດເຂົ້າເຖິງສຳຫຼັບປະຊາຊົນທັງໝົດ ຖ້າຫາກວ່າທ່ານຮູ້ ວ່າປະຕູໃດ ທ່ານສາມາດຈະເຄາະໄດ້ ໃນຖານະທີ່ເປັນຕົວແທນຮັບໃຊ້ປະຊາຊົນ ທ່ານນາງຫວັງວ່າ ທ່ານນາງຈະເປັນປະຕູ ທີ່ເປີດກວ້າງ ຊຶ່ງຈະໃຫ້ຄວາມຊ່ອຍເຫຼືອ ແລະໃຫ້ບໍລິການ ແກ່ປະຊາຄົມຂອງທ່ານນາງ